Стара река ҡурсаулығы

Стара река ҡурсаулығы   - (),( - "старая река") - үҙәк Болгариялағы Балкан Үҙәк Милли паркы туғыҙ ҡурсаулығының береһе Национален парк Централен Балкан[]

 Тарихынан 
Болгарияла  «Үҙәк Балкан» Милли паркы () бар — ул ҡурсыулы  зонала, илдең үҙәк өлөшөндә, Балкан тауҙарында ойошторолғанНационален парк Централен Балкан[] . Стара река ҡурсаулығы уның бер өлөшө, 1981 йылдың 19 мартында тауҙарының уникаль экосистемаһын һаҡлау маҡсатында ойошторолған Майҙаны 1974.7 га, йәки 19.747 кмРегистър на защитените територии и защитените зони в България.

 Эшмәкәрлек режимы 

Ҡурсаулыҡта ошоларҙан башҡа теләһә ниндәй эшмәкәрлек  төрө тыйылған:
 һаҡлау буйынса эштәр; 
 фәнни маҡсаттағы эшмәкәрлек; 
 билдәләнгән юлдар буйынса, шул иҫәптән белем биреү маҡсаты менән генә үтеү ; 
 экосистеманы боҙмаҫлыҡ һанда, юлдарҙа һәм ваҡытта, фәнни маҡсат менән йәки икенсе урындарҙа тергеҙеү ниәте менән ҡырағай үҫемлектәрҙән һәм йәнлектәрҙән орлоҡ материалдары йыйыуРегистър на защитените територии и защитените зони в България.

 Географияһы 
Ҡурсаулыҡ Карлово ҡалаһынан бер нисә саҡрым төньяҡтараҡ, Пловдив өлкәһенең  төньяҡ өлөшөндә урынлашҡан. Ул Левски суҡыһынан (2166 м)  Голям купен суҡыһына (2169 м) Балҡан тауҙарының көньяҡ битләүҙәрен биләй, Стара река һәм ҡушылдыҡтары буйлап көньяҡҡа табан тау һырттарын аймап ята

Ҡурсаулыҡ һырттары диңгеҙ кимәленән 1000-дән 2169 метрға тиклем етә. Балҡан тауҙарының көньяҡ битләүҙәре120 көн самаһына ҡар менән ҡаплана, климаты йомшағыраҡ.

Тупрағының типтары төрлө: бейек таулы урындарында тау-болон тупрағы, түбәнерәк ерҙәрендә урман-көрән һәм көрән төҫтәргә күсә.

 Флораһы 

Ҡурсаулыҡ һирәк осрай торған үҫемлектәргә бай. 45 төрө Болгарияның Ҡыҙыл Китабына индерелгән, уларҙың 20 төрө, мәҫәлән, "Primula frondosa", "Centaurea kerneriana", "Campanula trojanensis", "Stachys alpina" эндемик тәрҙәргә инәРегистър на защитените територии и защитените зони в България.

 Фаунаһы 
Стара река ҡурсаулығында Балҡан тауҙарының көньяҡ битләүе буйлап ҡоралайҙың иң көнбайыш тоҡомо тереклек итә. Бында шулай уҡ  һоро айыу, күк бүре, ҡырағай бесәй, европа ҡарағай һыуһары һәм евразия ҡамаһы ҡурсып тотолаРегистър на защитените територии и защитените зони в България.

Авифауна күп төрлө ҡоштар менән данлы: бөркөттәрҙең, һарҙарҙың, ҡарсығаларҙың, ыласындарҙың бер нисәшәр төрө, евразия бөркөт-ябалағы тереклек итә. Ҡурсыулы ҡоштарға шулай уҡ  сел, аҡ һыртлы тумыртҡа, ҡара тумыртҡа һәм башҡалар инәРегистър на защитените територии и защитените зони в България.

 Галерея 

 Иҫкәрмәләр 

Категория: Болгария

Категория: Балҡан тауҙары

Категория: Ҡурсаулыҡтар